
Nr. 16910 din 20.04.2023

REFERAT DE APROBARE

a proiectului de hotărâre privind  rectificarea Anexei nr. 2 la Hotărârea Consiliului Local Cornetu nr. 43/26.05.2022 privind aprobarea declanșării procedurii de expropriere a imobilelor proprietate privată care constituie coridorul de expropriere a lucrării de utilitate publică de interes local ,,Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov”, cu modificările și completările ulterioare (HCL nr. 43/2022)
Prin referatul cu nr. 16889 din 19.04.2023, Biroul Contabilitate, Impozite şi Taxe, Autorizare Transport Local, Resurse Umane, Evidenţa Patrimoniului, Buget din cadrul Primăriei Cornetu, județul Ilfov a formulat propunerea de rectificare a Anexei nr. 2 la HCL nr. 43/2022 privind aprobarea declanșării procedurii de expropriere a imobilelor proprietate privată care constituie coridorul de expropriere a lucrării de utilitate publică de interes local Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov”, cu modificările și completările ulterioare.
Propunerea biroului se fundamentează pe faptul că, ulterior notificărilor făcute după aprobarea HCL nr. 43/26.05.2022 (inclusiv a modificărilor acesteia), expropriatorul a constatat ca exista neconcordanțe în unele  situații, respectiv între identificările inițiale ale imobilelor și persoanele supuse exproprierii.

Astfel este cazul situațiilor prevăzute la pozițiile de la nr. 12, 19, 50, 51, 57, 185 din Anexa nr. 2 la HCL nr. 43/26.05.2022, rectificată prin HCL 66/30.08.2022. 

De asemenea, s-a constatat că la pozitiile de la nr. 2, 3, 39 , 41, 61, 78, 92, 110, 117, 122, 126, 128, 142, 152, 154, 155, 162, 166, 186 din Anexa nr. 2 proprietar/deținător este UAT Cornetu, județul Ilfov.

Pentru pozițiile de la nr. 29, 36, 37, 55, 56, 69, 71, 75, 76, 80, 83, 84, 86, 87, 97, 105, 106, 107, 109, 132, 136, 138, 171, 173, 175, 177, 179, 190 din Anexa nr. 2 nu au fost identificați proprietarii.
Aceste modificări sunt evidențiate în tabelul anexă la referat.
Modificările propuse – așa cum rezultă acestea din tabel - nu implică modificarea limitelor coridorului de expropriere a lucrării de utilitate publică de interes local ″Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov”, aprobate prin HCL nr. 43/2022.

De asemenea, despăgubirile consemnate inițial pentru imobilele afectate de expropriere nu au fost eliberate. 

În considerarea prevederilor art. 32 alin. (4)
 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, se vor consemna sumele de bani cu titlu de despăgubiri, conform hotărârii consiliului local rectificate.
Având în vedere cele anterior invocate, apreciez legal, necesar și oportun proiectul de hotărâre privind  rectificarea Anexei nr. 2 la Hotărârea Consiliului Local Cornetu nr. 43/26.05.2022 privind aprobarea declanșării procedurii de expropriere a imobilelor proprietate privată care constituie coridorul de expropriere a lucrării de utilitate publică de interes local ″Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov”, cu modificările și completările ulterioare, în forma prezentată, drept pentru care îl supun dezbaterii și aprobării Consiliului local al comunei Cornetu, judeţul Ilfov.

�  (4) Ca urmare a rectificării prevăzute la alin. (3), expropriatorul va rectifica hotărârea de expropriere şi va reconsemna sumele de bani cu titlu de despăgubiri conform hotărârii Guvernului/ consiliului judeţean/consiliului local rectificată.

